جمهور باشقانی رجب طیب اردوغان امریکا ایله ایران آراسینداکی گرگینلیگین عراق اوزریندن آرتماسیندان ناراحات اولدوغونو بیلدیریب.
جمهور باشقانی اردوغان اؤزل بیر تلویزیون کاناللاریندان‌ بیرینه گوندمله باغلی آچیقلاما‌لار وئریب.
اردوغان ایران-‌لی ژنرال قاسیم سلیمانی‌نین امریکا عملیاتیندا "معنا‌لی بیر شکیلده عراق-دا اؤلدورولمه‌سی‌نین یاراتدیغی ریسک‌لرین هم عراق-ین، هم ده بؤلگه‌نین تهلوکه‌سیزلیگی اوچون ناراحات‌لیق دوغوردوغونو سؤیله‌ییب.
گرگینلیگین آزالدیلماسی اوچون تورکیه اولا‌راق جهد گؤستردیک‌لرینی قئید ائدن جمهور باشقانی باشدا ایران و عراق-لی لیدرلرله اولماقلا، کئچیردیگی گؤروش‌لرده اعتدال توصیه ائتدیگینی بیلدیریب.
جمهور باشقانی اردوغان تورکیه اولا‌راق خاریجی موداخیله‌لرین هر زامان علیهینه اولدوق‌لارینی، سلیمانی حادثه‌سینه ده  بئله باخدیق‌لارینی سؤیله‌ییب.
اردوغان عملیاتین کئچیریلدیگی جمعه آخشامی گونو امریکا پرزیدنتی دونالد ترامپ ایله تلفوندا دانیشدیق‌لارینی خاطیرلادا‌راق، "ایران ایله گرگینلیگین آرتماماسی اوچون توصیه ائتدیم. 4-5 ساعت سونرا بو حادثه باش وئردی" دئییب.
"امریکا ایله ایران آراسیندا گرگین‌لیک شرایطینده عراق-ین موناقیشه زوناسینا چئوریلمه‌سی بولگه یه ضرر وئره‌جک. وضعیت بئله اولما‌دان نظارت آلتینا آلینما‌لی‌دیر." دئیه بیلدیرن اردوغان 8 ژانویه ده تورکیه-‌یه گله‌جک اولان روسیا دؤولت باشچی‌سی ولادیمیر پوتین ایله بولگه سل و ایکی طرف‌لی بوتون وضعیتی قیمتلندیره‌جک‌لرینی قئید ائدیب.
پرزیدنت "دوشونورم کی، بیر دؤولتین، بیر اؤلکه‌نین ان یوکسک سویه‌سیندکی بیر قوموتانین اؤلدورولمه‌سی جاواب‌سیز بوراخیلماز" دئیه خبردارلیق ائدیب.
